વૃશ્ચિક : તા 19 અને 20 દરમિયાન આપ તણાવ વગર કામ કરશો. તમારામાં ઉત્સાહનું પ્રમાણ રહેશે. લાંબા સમયથી જે ઈચ્છા રાખતા હતા તે મેળવશો. તમારા આયોજનો હવે પાર પડતા હોવાનો મનોમન આનંદ થશે. પારિવારિક સુખશાંતિમાં વધારો થશે. અગાઉ કરેલા રોકાણ અથવા કોઈને ઉધાર આપેલા પૈસા પાછા આવશે જેથી તમારી આર્થિક સ્થિતિમાં પણ સુધારો આવશે. ઉઘરાણી અને લોન જેવા કાર્યો માટે કરેલી મુસાફરી પણ ફળદાયી રહેશે. આપને મહેનતના પ્રમાણમાં ફળ વધુ મળશે. આપના સ્વાસ્થ્યનું ધ્યાન રાખશો. આપ મહત્વાકાંક્ષી રહેશો જેથી પ્રોફેશનલ અને આર્થિક પ્રગતિ માટે સતત મનમાં કોઈને કોઈ યોજના ઘડશો. તા 21 અને 22 દરમિયાન વ્યાપાર વ્યવસાયમાં સૂઝ-બુઝ અને વિવેકથી નિર્ણય લેશો. લાંબા સમયથી ચાલતી ચિંતામાં રાહત મળશે. આત્મવિશ્વાસ અને મનોબળમાં વધારો થશે. તમે બીજા કોઈને મદદરૂપ થશો. ક્યાંય કોઈ સામાજિક પ્રસંગે જવાનું થશે. તા 23,24 અને 25 દરમિયાન સમય ધનદાયક અને લાભદાયક રહેશે. અચાનક લાભની આશા પણ રાખી શકો છો. ભાઈબહેનોના સંબંધમાં પ્રેમ વધશે. પારિવારિક સબંધોમાં પરસ્પર સમન્વય રહેશે. ભાગદોડ અને મહેનત વધુ રહેશે. કાર્યોનું ઉચિત પરિણામ મળશે. રાજકીય કામ નિર્વિઘ્ને પુરા થશે. ફાઈનાન્સના કાર્યમાં વ્યસ્ત રહેશો. કોઈ નવી વસ્તુની ખરીદી કરશો.